Тараџа
Тараџа () је насеље у општини Вучитрн на Косову и Метохији. Према попису становништва на Косову 2011. године , село је имало 54 становника, сви становници села су албанске националности.

Географија 
Село је на истоименој коси на Чичавици и око те косе која се пружа северно од брда Чечана. Куће су на граници њива и шуме, на надморској висини од 620-720 метара. Разбијеног типа. Има четири одвојена дела и у сваком од њих живи по један род. Удаљења између делова износе око 0,5 км. Сасвим мали делови (од по 2 куће) не сматрају се за махале.

Историја 
Мухаџири су при свом доласку из Топлице затекли у селу Србе, од којих су неки били на својој земљи, а неки чифчије у Хаџи Јусуфа Коренице из Вучитрна. Они су се после три-четири године раселили. Вулета, Гаја, Михајло и још један од домаћина четири куће које су имале своју земљу иселили се у Топлицу, у околину Куршумлије.

Порекло становништва по родовима 

Арбанашки родови 

 Музаћ (2 к.), од фиса Шаље,

 Планали (2 к.), од фиса Тсача,

 Грабаниц (2 к.)

 Влас (2 к.), од фиса Климената. Доселили се као мухаџири из топличких села Музаћа, Велике Плане, Грабовнице и Власа 1878. Музаћ је купио земљу од поменутог Вулета, а остали су били чифчије у поменутог чифлик-сахибије из Вучитрна. Род Музаћ се у Топлици отселио крајем 18. века. Његови појасеви у 1934. су од отсељења из фиса Шаље у Малесији, из братства Вољаја, били: Дема, Рустем, Сејди, Фазли, Рука (80 година). Отац претка Деме (у Малесији) био је хришћанин.

Аутоколонисти

 Вучетић (1 к.), Мијајловић (1 к.) и Антуновић (1 к.) 1928. из Блажева (срез копаонички).

 Пајовић (1 к.) 1925. из Куча.

Колонисти:

 Вујаковић (1 к.) 1922. из Рапсове Главице (Гламоч).

 Ковачевић (5 к.) 1922. из Грахова (Никшић).

Демографија

Референце

Спољашње везе 
  Taraxhë/Taradža на fallingrain.com
  Maplandia

Википројект географија/Насеља у Србији

Насељена места на Косову и Метохији
Насељена места у Вучитрну